11 сарын 25

11 сарын 25 нь Григорийн тооллын жилийн 329 дахь (өндөр жил бол 330 дэх) өдөр юм. Мөн он дуустал 36 өдөр үлдэж байна.

 Үйл явдлууд 
 1867 - Альфред Нобель анх динамитын патен авчээ. 
 1924 - Монгол Улсын анхдугаар их хурал өндөрлөв. 11-р сарын 8-25-нд үргэлжилсэн хурлаар Монгол Улсын анхны үндсэн хуулийг хэлэлцжээ.
 1925 - БНМАУ-ын Хянан байцаах яам байгуулагджээ.
 1936 - Герман, Япон улсууд Коминтерний эсрэг гэрээ байгуулав.
 1967 - Бакугийн метро нээгдсэн.
 1974 - “БНМАУ-ын Хүндэт иргэн” цолыг бий болгож, ЗХУ-ын удирдагч Леонид Брежневт тус цолыг хүртээв.
 1990 - БНМАУ-ын Батлан хамгаалах яаманд Тамгын хэлтэс шинээр байгуулав.
 1992 — Чехословакийн Холбооны хурал 1993 оны 1-р сарын 1-нээс Чех болон Словак гэж хоёр тусдаа улс болон хуваагдах санал гаргав.
 2010 - Монгол туургатны хөгжмийн зохиолчдын “Тэнгэрийн дуудлага” хөгжмийн наадам Улаанбаатар хотод анх удаа болов.

 Энэ өдөр төрөгсөд 
 1562 - Лопэ де Вега (1635 онд нас барсан), Испанийн зохиолч, яруу найрагч.
 1844 - Карл Бенц (1929 онд нас барсан), Германы инженер, зохион бүтээгч, автомашин үйлдвэрлэл үндэслэгчдийн нэг.
 1891 - Оонишики Үичиро (1941 онд нас барсан), сүмогийн 28 дахь ёкозүна.
 1895 - Анастас Микоян (1978 онд нас барсан), Зөвлөлтийн төрийн болон улс төрийн зүтгэлтэн. 
 1903 - Исса Плиев (1979 онд нас барсан), Зөвлөлтийн морин цэргийн жанжин, армийн генерал, ЗХУ-ын хошой баатар.
 1915 - Аугусто Пиночет (2006 онд нас барсан), Чили улсын ерөнхийлөгч (1974—1990), дарангуйлагч.
 1926 - Пол Андерсон (2001 онд нас барсан), Америкийн зөгнөлт зохиолч.
 1944 - Бавуугийн Лхагвасүрэн (2019 онд нас барсан), Монгол Улсын Хөдөлмөрийн баатар БНМАУ-ын Төрийн шагнал, Ардын Уран Зохиолч, Соёлын Гавьяат Зүтгэлтэн.  

 Энэ өдөр нас барагсад 
 1956 - Александр Довженко (1894 онд төрсөн), Украины кино найруулагч, зохиолч, Зөвлөлт Оросын Ардын жүжигчин.
 1974 - У Тант (1909 онд төрсөн), Бирмийн дипломат, НҮБ-ын 3 дахь Ерөнхий нарийн бичгийн дарга (1962—1971).
 2016 - Фидель Кастро (1926 онд төрсөн), Кубын хувьсгалч, төрийн болон улс төрийн зүтгэлтэн. 

 Тэмдэглэлт баярууд 
 Эмэгтэйчүүдийн эсрэг хүчирхийллийг таслан зогсоох олон улсын өдөр.
 Туркменистанд Ургацын баярын өдөр.

1125
#25